रजत शर्मा के जन्मदिन पर लगी बधाइयों की झड़ी, आम से लेकर खास तक ने दी शुभकामनाएं
इंडिया टीवी के एडिटर-इन-चीफ रजत शर्मा ने अपने जन्मदिन पर ट्वीट करके इंडिया टीवी के सभी दर्शकों के भरोसे और प्यार के लिए शुक्रिया अदा किया।
नई दिल्ली: इंडिया टीवी के एडिटर इन चीफ रजत शर्मा के जन्मदिन के मौके पर शुक्रवार को उन्हें आम जनता के साथ-साथ बॉलिवुड की हस्तियों और राजनेताओं समेत कई खास हस्तियों ने भी शुभकामनाएं दीं। योग गुरु स्वामी रामदेव ने मंत्रोच्चार के साथ उन्हें जन्मदिन की शुभकामनाएं दीं और उनके शतायु होने की प्रार्थना की। वहीं, भारतीय जनता पार्टी के प्रवक्ता डॉक्टर सैय्यद जफर इस्लाम ने भी जन्मदिन पर शुभकामनाएं देने के साथ-साथ इंडिया टीवी को नए लुक के लिए भी बधाई दी।योगगुरु स्वामी रामदेव ने दी शुभकामनाएंयोगगुरु स्वामी रामदेव ने रजत शर्मा के 65वें जन्मदिन पर उनके शतायु होने की प्रार्थना करते हुए अपने शुभकामना संदेश में लिखा, ‘भाई रजतजी पत्रकारिता धर्म व राष्ट्रधर्म के बहुत बड़े पुरोधा हैं। शोर कम खबरें ज्यादा के उद्देश्य के साथ एक नए लुक में इंडिया टीवी आया है,सिद्धांतों के साथ राष्ट्रधर्म को जीने वाले हमारे भाई रजत शर्मा जी को जन्मदिन की बहुत-बहुत शुभकामनाएं।’सुपरस्टार सलमान ने दी जन्मदिन की बधाईरजत शर्मा के जन्मदिन पर बॉलीवुड के सुपरस्टार सलमान खान ने भी जन्मदिन की शुभकामनाएं दी हैं। सोशल मीडिया पर सलमान खान ने रजत शर्मा को जन्मदिन की बधाई देते हुए लिखा, 'जन्मदिन मुबारक शर्मा जी, बर्थ डे पर इंडिया टीवी का न्यू लुक, आपका न्यू लुक। दोनों के लिए मुबारकबाद!'जैकलीन ने भी ट्वीट किया शुभकामना संदेशएक्ट्रेस जैकलीन फर्नांडीस ने इंडिया टीवी के चेयरमैन और एडिटर-इन-चीफ रजत शर्मा के जन्मदिन पर लिखा है, "जन्मदिन की शुभकामनाएं रजत शर्मा जी। लंबे और स्वस्थ जीवन के लिए प्रार्थना करती हूं। साथ ही न्यू लुक के लिए दिल से शुभकामनाएं और बधाईयां।"बीजेपी प्रवक्ता राकेश त्रिपाठी ने भी दी बधाईउत्तर प्रदेश बीजेपी के प्रदेश प्रवक्ता राकेश त्रिपाठी ने भी इंडिया टीवी के एडिटर इन चीफ रजत शर्मा को जन्मदिन पर शुभकामनाएं अर्पित की हैं। उन्होंने अपने बधाई संदेश में लिखा- 'प्रखर राष्ट्रवादी पत्रकार रजत शर्मा जी को जन्मदिवस की हार्दिक शुभकामनाएं। दशकों से "आप की अदालत" जैसा दूजा कोई नहीं। नए लुक में भी इंडिया टीवी यूं ही देश की आवाज बना रहे।'पद्मभूषण रजतजी को मेरी शुभकामनाएं: विजय गोयलएनडीए सरकार के पूर्व मंत्री और राजनेता विजय गोयल ने अपने शुभकामना संदेश में लिखा कि मेरे कॉलेज से प्रिय मित्र जिन्होंने गरीबी से उठकर आज इतना बड़ा मुकाम तय किया। उन्होंने आगे लिखा, ‘ऐसे पद्मभूषण रजतजी को जन्मदिन की हार्दिक शुभकामनाएं। वे छात्र राजनीति से लेकर अब तक हर चीज में आगे रहे। चाहे कविता, वाद-विवाद या ड्रामा-प्रतियोगिता हो।’पूर्व केंद्रीय मंत्री प्रफुल्ल पटेल ने भी दी शुभकामनाएंपूर्व केंद्रीय मंत्री और राजनेता प्रफुल्ल पटेल ने भी रजत शर्मा को जन्मदिन की शुभकामनाएं दीं। उन्होंने अपने ट्वीट संदेश में रजतजी को अपना प्यारा मित्र, भाई और सह्रदय व्यक्ति बताते हुए कहा कि हमारी दोस्ती समय के साथ और गहरी होती रहे। उन्होंने लिखा, ‘मैं आपको जन्मदिन पर शुभकामनाएं अर्पित करता हूं कि आप हमेशा प्रसन्न और सफल रहें।’रजत शर्मा के जन्मदिन पर जनता ने भी बधाई संदेशों की बौछार कर दी। उनमें से कुछ शुभकामना संदेश:रजत शर्मा ने शुभकामना संदेशों के लिए जताया आभाररजत शर्मा ने भी आज अपने जन्मदिन पर ट्वीट करके इंडिया टीवी के सभी दर्शकों के भरोसे और प्यार के लिए शुक्रिया अदा किया। रजत शर्मा ने अपने ट्वीट में इंडिया टीवी के नए लुक की वीडियो भी शेयर किया। उन्होंने अपने ट्वीट में कहा-'इंडिया टीवी के नए लुक की एक झलक। दिखता नया है पर जज़्बा वही है: शोर कम, खबरें ज्यादा। आपके भरोसे और प्यार के लिए शुक्रिया।जन्मदिन पर मिला सरप्राइज गिफ्ट: रजत शर्मारजत शर्मा ने इससे पहले इंडिया टीवी के नए लुक पर ट्वीट किया, 'मेरी टीम ने आज मेरे जन्मदिन पर सरप्राइज़ गिफ़्ट दिया, इंडिया TV का नया और मॉडर्न लुक लॉंच करके। पूरी टीम का शुक्रिया। पर  मैं हैरान हूँ, इन लोगों ने इसे मुझसे सीक्रेट कैसे रखा? ये बर्थ डे गिफ़्ट अपने दर्शकों के साथ शेयर करने की ख़ुशी भी कम नहीं है।'